Operacija Gustavus

**Operacija ''Gustavus*** naziv je [[Saveznici u Drugom svjetskom ratu|savezničke]] operacije u [[Drugi svjetski rat|Drugom svjetskom ratu]] koja je za cilj imala uspostaviti špijunsku mrežu koja bi prikupljala obavještajne podatke o [[Japansko Carstvo|japanskim]] aktivnostima na [[Jugoistočna Azija|jugoistoku Azije]]. Operacija je započela sredinom [[1943.]] godine, a neslavno je propala prije izvršenja cilja [[1944.]] godine. 

Operacija *Gustavus* zamišljena je kao produžetak britanske [[Operacija Zipper|Operacije *Zipper*]], čiji je konačni cilj bilo izbacivanje Japanaca iz [[Singapur]]a i vraćanje otoka pod britansku kontrolu. *Gustavus* nije bila klasična borbena operacija, već špijunsko-obavještajna operacija, a za cilj je imala uspostaviti razgranatu špijunsku mrežu diljem Malaje i Singapura koju bi Saveznici koristili za prikupljanje obavještajnih podataka o japanskim ratnim aktivnostima. [[Uprava za specijalne operacije]] (SOE) sudjelovala je u operaciji uz posebnu gerilsku [[Jedinica 136|Jedinicu 136]]. 

Provedba operacija započela je [[24. ožujka]] [[1943.]] godine, kada je satnik John Davis iz [[Uprava za specijalne operacije|Uprave za specijalne operacije]] (SOE) poveo grupu agenata Jedinice 136 prema [[Perak]]u; grupa, nazvana "Gustavus I" isplovila je s [[Cejlon]]a u nizozemskoj podmornici [[HNLMS O 24|*O 24*]]. Osim ove, postojale su još četiri grupe nazvane "Gustavus II" do "Gustavus V". Nizozemska podmornica [[HNLMS O 23|*O 23*]], kojom je zapovijedao kapetan Richard Broome, prevezla je grupe II i III u [[Malezija|Maleziju]] [[25. lipnja]], odnosno [[4. kolovoza]] [[1943.]] godine. *O 24* se kasnije ponovo sastala s grupom I prilikom prijenosa potrepština i osoblja iz grupa IV i V. U grupi V djelovao je i [[Lim Bo-seng]], kojega su [[Narodna vlada Republike Kine|kineske vlasti]] imenovale posebnom vezom sa Saveznicima. Lim je prilikom putovanja koristio pseudonim Tan Choon Lim, a na kontrolnim je točkama tvrdio da je poslovni čovjek. 

U [[Perak]]u, Lim i Davis ponovo su uspostavili kontakt s majorom [[Freddie Spencer Chapman|Freddiejem Chapmanom]], koji je bio dio britanske jedinice koja je ostala nakon [[Malajska kampanja|Malajske kampanje]] i vršila manje napade protiv japanskih jedinica. Sastali su se i s gerilcima iz [[Malajska narodna antijapanska vojska|Malajske narodne antijapanske vojske]], među kojima su bili istaknuti malajski komunisti [[Chin Peng]] i [[Lai Teck]]. S njima su se dogovorili da će gerilska grupa pristati na pripajanje britanskim jedinicama u zamjenu za oružje i potrepštine. Glavni ured i sjedište Jedinice 136 fomiran je na brdu u [[Bidor]]u. Jedna kineska trgovina u [[Ipoh]]u, *Jian Yik Jan*, korištena je kao špijunska baza. Agenti su međusobno komunicirali preko poruka skrivenih u praznim tubama paste za zube, paketa mliječnih proizvoda ili usoljene ribe. 

Međutim, Operacija *Gustavus* propala je prije nego je ostvarila ikakve konkretne rezultate. Japanci su u siječnju [[1944.]] godine zarobili skupinu komunističkih gerilaca, koji su im otkrili postojanje špijunske mreže na otoku [[Pangkor]]u. Japanci su odmah pokrenuli veliku kontraobavještajnu operaciju na otoku te su do ožujka na otoku imali više od 200 obavještajaca. Dana [[24. ožujka]], *Kenpei'' je uhapsio ribara po imenu Chhoa Kun-eng nedaleko od peračke obale. Chhoa je radio na Pangkoru kada mu je Li Han-kong iz Jedinice 136 prišao i pitao ga smije li koristiti njegovu brodicu kao komunikacijsku bazu. Chhoa je sve priznao i odao Lijevo ime Japancima. Koristeći ribara kao mamac, Japanci su smjestili Liju i ubrzo su ga uhapsili. Li je priznao da je ribareva priča točna nakon mučenja, ali je uspio sakriti ostale informacije od Japanaca. Japanci su ga odlučili odvesti u Iphoh na daljnje ispitivanje, ali im je 26. ožujka pobjegao u džunglu, nakon čega su Japanci pokrenuli potragu za njim i ostalim članovima Jedinice 136.

Špijunska je mreža potpuno uništena 31. ožujka i nije ponovno uspostavljena sve do veljače 1945. godine.

## Reference